Diari Oficial de la Generalitat Valenciana


Sumari del DOGV 9900, del 24-07-2024 (2024/7478)

EXTRACTE de la convocatòria de 15 de juliol de 2024, de la Universitat Miguel Hernández d'Elx, d'ajudes UMH per a realitzar treballs de fi de grau, treballs de fi de màster i pràctiques en l'àmbit de la cooperació internacional al desenvolupament. Conveni UMH-GVA Referència SOLCIF/2023/0005 (codi de subvenció 84-735-4-7517-1589-D).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9900

Data del DOGV
:   24-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7478

CVE
:   VPEQ-V-4433-0801

Data del document
:   16-07-2024

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx
    * cooperació administrativa
    * ajuda pública
    * tesi

BDNS (identif.): 775060

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/775060>

*Primer. Beneficiaris*

En cas d'estudis de grau:

- Ser estudiant matriculat d'un grau oficial de la UMH en el moment de presentar la sol·licitud i en el moment en què duen a terme les pràctiques o la defensa del treball final de grau. Les pràctiques o la defensa del treball s'han de fer entre juny de 2024 i març de 2025.

En cas d'estudis de màster:

- Ser estudiant matriculat en un màster oficial de la UMH en el moment de presentar la sol·licitud o tindre superats en la UMH tots els crèdits de la titulació a excepció de les pràctiques externes i/o el treball final de màster. Cal estar matriculat de les pràctiques externes o del TFM en el moment de fer-ho. Les pràctiques o la defensa del treball s'han de fer entre juny de 2024 i març de 2025.

*Segon. Objecte*

Ajudes per a fomentar la realització a l'estranger de les pràctiques o de les activitats conduents a l'elaboració del treball final de grau o de màster (TFG/TFM) en l'àmbit del desenvolupament i de la cooperació, i oferir així a l'estudiantat una oportunitat de completar la seua formació acadèmica amb la realització de pràctiques externes, TFG o TFM en programes i projectes de cooperació internacional al desenvolupament sobre el terreny.

*Tercer. Bases reguladores*

<https://boumh.umh.es/files/2024/07/RR_01701_2024.pdf>

*Quart. Quantia*

L'import de les ajudes UMH ascendeix a un total màxim de 9.000 €.

Aquesta ajuda no té per objecte cobrir necessàriament la totalitat de les despeses dels estudiants a l'estranger, sinó ajudar a sufragar, totalment o parcialment, les despeses de desplaçament, manutenció i allotjament.

L'import de l'ajuda per beneficiari és de 300 euros mensuals (o part proporcional) fins a un màxim de tres mesos. Així mateix, se li abona una borsa de viatge (despeses reals) segons la taula que s'indica a continuació:

*Distància en quilòmetres (km)*

*entre el lloc d'origen i el lloc de destinació                        Quantitat màxima que es pot percebre*

Entre 100 i 499                                                                                    180 €

Entre 500 i 1.999                                                                                 275 €

Entre 2.000 i 2.999                                                                             360 €

Entre 3.000 i 3.999                                                                             530 €

Entre 4.000 i 7.999                                                                             820 €

Més de 8.000                                                                                   1.500 €

*Quint. Termini de presentació de sol·licituds*

El termini per a presentar les sol·licituds comença a comptar a partir de l'endemà de la data de publicació de l'extracte d'aquesta convocatòria en el *Diari Oficial de la Generalitat Valenciana*  (DOGV) i finalitza el 5 de setembre de 2024.

  

Elx, 15 de juliol de 2024

Juan José Ruiz Martínez

Rector